1991 के आसपास एक दूसरे क्षेत्र में कशीदाकारी का काम शुरू किया गया। खासतौर से उन परिवारों के बीच जो 1971 के युद्ध के समय पाकिस्तान से हिन्दुस्तान में विस्थापन कर आए थे। वे पहले यह काम करते थे लेकिन उन्हें इसका सही दाम नहीं मिलता था और बिचौलिए शोषण करते थे। उनके पास कोई और विकल्प नहीं था। बाड़मेर और जैसलमेर के बिचौलिए उनसे माल कम दामों में खरीदते थे और खुद मुनाफा कमाते थे। कपड़ों पर उनकी हाथ की कढ़ाई ऊंचे दर्जे की थी। इन उत्पादों की गुणवत्ता इतनी अच्छी थी कि ये बड़े शहरों के बाजारों में और बाहरी देशों में आसानी से बिक सकते थे।